**Rideklubben Falken**

**REFERAT**

fra 2. ekstraordinær generalforsamling d. 8. november 2017 kl. 19.00

Sted: Føllegården, Føllegårdsvej 4, 3320 Skævinge

**Baggrund for indkaldelse af 2. ekstraordinær generalforsamling**

Der blev afholdt ekstraordinær generalforsamling på Føllegården mandag d. 30. oktober 2017 kl. 19-23 i medfør vedtægternes §15.

Dagsordenen var:

1. Valg af dirigent
2. Baggrund for indkaldelse af ekstraordinær generalforsamling
3. Budget og forventet aktivitet for 2018
4. Opdateret medlemsliste og beretning om årets aktiviteter og begivenheder
5. Klubbens fremadrettede hjemsted, herunder kontraopsigelse/ophævelse af eksisterende lejemål – alternativt, opløsning af Rideklubben Falken
6. Evt.

Referat for dagsordenen udsendes særskilt. På grund af tidsperspektivet den videre sagsbehandling udsendes forud for referatet dagsorden for aftalt supplerende ekstraordinær generalforsamling.

Forud for behandlingen af punkt 5 blev der fremsendt medlemsønske om, at få klarlagt hvorvidt bestyrelsen ville stille sit mandat til rådighed for medlemskredsen.

Bestyrelsens repræsenterede medlemmer, besluttede på den foranledning, at lade de fremmødte tilkendegive ved skriftlig afstemning hvorvidt:

* At der var tillid til bestyrelsen.

Der kunne stemmes: Ja, Nej, klar angivelse af blank stemme.

Stemmeafgivningen blev:   
Ja: 17  
Nej: 19  
Blank: 4

På baggrund af afstemningens resultatet besluttede bestyrelsen, at indstille til, at der ved en supplerende ekstraordinær generalforsamling sker en prøvelse af bestyrelsens mandat.

Det aftaltes således, at bestyrelsen indkalder til en fornyet ekstraordinær generalforsamling med prøvelse af bestyrelsens mandat samt eventuelt valg af ny bestyrelse som eneste beslutningspunkt på dagsordenen.

Der blev drøftet, at der om mulig skulle ske indkaldelse til generalforsamlingen d. 13. november 2017 -alternativt en anden dato i uge 46.

Bestyrelsen havde, efter mødet, en drøftelse med advokat Ejner Bækgaard. Det er bestyrelsens ønske, at Ejner Bækgaard igen deltager og fungere som dirigent på denne supplerende ekstraordinære generalforsamling.   
  
Ejner Bækgaard har tilbudt at deltage i mødet inden for det fastpris honorar der blev drøftet på den ekstra ordinære generalforsamling, i alt 5.000 kr. + moms.

Ejner Bækgaard har desværre ikke mulighed for at deltage i uge 46 eller 47. Da den siddende bestyrelse ønsker, at klubben får valgt en beslutningsdygtig bestyrelse hurtigst muligt, har bestyrelsen derfor truffet beslutning om, at indkalde til denne 2. ekstraordinære generalforsamling onsdag d. 8. november 2017, kl. 19-23 på Føllegård, Føllegårdsvej 4, 3320 Skævinge.   
  
Dagsorden er som følgende:

1. **Valg af dirigent**

***Referat:***

*Formand Michelle Knudsen byder velkommen. Bestyrelsen har truffet aftale med Advokat Ejner Bækgaard (EB) om at være dirigent for aftenens møde.*

*Bestyrelsen indstiller til at Ejner Bækgaard som dirigent. EB blev enstemmigt valgt.*

*Referent: Louise Larsø*

*EB oplyser, at han således er generalforsamlingsvalgt dirigent. EB oplyser endvidere, at hvis der er i løbet af mødet opleves utilfredshed kan EB afsættes som dirigent i løbet af aftenen.*

*EB opsummere, at sidste møde var dramatisk. Der blev afholdt en uformel afstemning om medlemmernes tillid til den siddende bestyrelse, og på baggrund heraf har bestyrelsen nu indkaldt til denne supplerende generalforsamling i medfør af §15 i vedtægterne.*

*EB konstatere, at generalforsamlingen var lovligt indkaldt med 8 dages varsel. Indkaldelsen indeholder kun 2 punkter og omfatter således valg efter vedtægternes §7.*

*EB opsummere formalia omkring stemmeafgivelsen:*

* *alle medlemmer er stemmeberettigede efter § 4 – dvs. fra gyldig indbetaling er registeret. Som en konsekvens af det der passerede på den sidste ekstraordinære generalforsamling, havde bestyrelsen besluttet, at alle der har meldt sig ind efter 1/7 2017 er stemmeberettigede ved betaling af halvt kontingent.*
* *Juniorer har ikke egen stemmerettighed, og kan ikke vælges til bestyrelsen. For juniorer kan en forældre repræsentant afgive én stemme pr. juniormedlem.*
* *Passive medlemmer har ikke stemmerettighed.*
* *Afstemning kan ske skriftligt eller ved håndsopretning.*
* *Afstemning sker ved simpelt flertal.*

*Bestyrelsen har valgt at aftenens afstemning sker skriftligt.*

*Ingen havde indvendinger mod lovligheden af generalforsamlingen.*

*Der var optalt 56 stemmeberettigede.*

***Spørgsmål:***

*Et medlem giver på flere medlemmers vegne udtryk for at dagsordenen ikke er helt klar, da der var usikkerhed om hvilke poster der var på valg. Der udtrykkes, at retorikken og stemningen på mødet d. 3 november var ærgerlig, og der ønskes at fokus skal ændres, således at det handler om at samle klubben igen. Idet der konstateres at der kun er 2 bestyrelsesmedlemmer der vil fortsætte, har der således imellem medlemmer være drøftet muligheden for, at der ikke som sådan sker afstemning om mistillid til den siddende bestyrelse på aftenens møde. Der tilkendegives endvidere, at flere medlemmer ikke nødvendigvis er uenige i behovet for et finde et nyt tilhørssted til klubben, idet alle vil klubbens bedste, men der ønskes åbenhed og information.*

*Birgitte Carlsen præsentere en ”pakkeløsning” for en ny bestyrelse omfattende formand, kasser og alm. Bestyrelsesmedlemmer. Gruppen vil indtil næste generalforsamling, dvs. de næste 4 måneder ved klubmøder og workshops, sammen med klubbens medlemmer, arbejde på at redefinere klubbens profil og værdigrundlag, Der anerkendes, at klubbens problemstillinger omhandler mere end husleje, og ”gruppen” vil gerne tage hånd om denne opgave. I den periode afklares fremtidigt tilhørsforhold ligeledes. Birgitte Carlsen vil med gruppen arbejde for at få ”den gamle klubånd” tilbage, og stiller selv op til formandsposten.*

*Gruppen præsenteres som følgende:*

*Birgitte Carlsen - Formand  
Anette Perkild - Næsteformand  
Kasser: Jens Bach Mikkelsen  
Hanne Hartz – medlem   
Lotte Ramtung - medlem  
Kit Olsen - Suppleant*

*Et medlem kommentere, at forslaget primært opfattes som et ønske om at ville afsætte den siddende bestyrelsen og ikke ønsker at samarbejde med de der gerne vil bidrage til klubben fortsat. Der bemærkes, at der ville kunne opnås bedre opbakning hertil hvis man i forslaget havde anerkendt de siddende bestyrelsesmedlemmers arbejde og i stedet tilbød at hjælpe dem.*

*Det bemærkedes fra medlemskredsen, at klubben igennem flere år har haft svært ved at samle en bestyrelse – i 2016 blev der indkaldt til en ekstra ordinær generalforsamling hvor den siddende kasser, der ingen tilknytning havde til klubben blev valgt, mens formanden også var ny. Ved valg af bestyrelse i foråret 2017 genopstillede en række gamle bestyrelsesmedlemmer hellere ikke, og flere helt nye medlemmer kom til at tegne klubben. Bestyrelsens sammensætning har blandt andet været baggrunden for at det har taget tid at kommen med en fuldstændig løsning for udfordringen med opsigelsen af lejemålet.*

*Der bemærkes, at der som udgangspunkt ikke var modstand mod tilbuddet om at flytte til Lundehøj, men at mistilliden til den siddende bestyrelse alene beror på den manglende løbende information om klubbens tilhørsforhold og fremtid. Der var stor anerkendelse af tilbuddet fra Lundehøj der blev forelagt på generalforsamlingen, og der er håb for, at det måske kan komme med som en mulighed i forhold det kommende arbejde med fastlæggelsen af klubbens tilhørsforhold og profil. Der bemærkes, at der i forhold til konkrete forhandlinger bør være tilstrækkelig arbejdsrum således, at bestyrelsen kan fremlægge en gennembearbejdet løsningsmodel – og det opleves, at den siddende bestyrelse ikke har haft tilstrækkelig mulighed for dette.*

*Jens og Pia Lykkegaard oplyse, at de har arbejdet på at få skabt nogle rammer der kunne sikre at klubben kunne flyttes. En problemstilling er blandt andet, at klubben vil skulle skifte kommune, og nye klubber i Frederikssund vil ikke kunne opnå forskellige tilskud før efter 2 års virke. Der er derfor arbejdet på at skabe mulighederne for en fusion med en eksisterende klub i Frederikssund Kommune. Ved at få den anden klub til Lundehøj vil der kunne ske en fusion med en eksisterende klub, klubben vil fortsætte med Falkens profil, men med en eksisterende godkendelse i Frederikssund Kommune. Men, som udgangspunkt er tilbuddet fra Lundehøj trukket tilbage. Jens og Pia oplyser, at de stadig er medlemmer, og stadig har holdninger til klubbens profil, herunder om klubben fremadrettet skal afholde stævner, være en ”strigle klub” etc. Der udtrykkes stolthed for klubben.*

*Der er bred enighed om, at det er vigtigt at den fremtidige bestyrelse fælles samarbejder om at sikre klubbens bedste.*

*EB takker for den store interesse for at lave bestyrelsesarbejde, men konstaterede også at konsensus ikke kunne opnås om pakkeløsningen, hvorfor der alene kan stemmes om de indkaldte punkter.*

1. **Prøvelse af bestyrelsens mandat, herunder evt. valg til bestyrelse efter reglerne i vedtægternes § 7**

Der er ingen suppleanter til den siddende bestyrelse. Disse pladser vil således også være på valg.

***Referat:****Der vil i henhold til dialog på mødet, og bestyrelsens forudgående overvejelser forud for mødet, ikke ske prøvelse af den siddende bestyrelses mandat (afstemning om), men alene ske almindeligt bestyrelsesvalg hvor alle interesserede stiller op til de enkelte bestyrelsesposter.*

*Der skal således være valgt for samtlige poster. Der indledes med valg af formandspost og kasser.*

*EB præsentere rammerne for valget:*

* *Formand vælges i lige år, dvs. formand vælges for nu og frem til februar 2018.*
* *Kasser vælges i ulige år, dvs. kassereren vælges fra nu og frem til februar 2019.*

*Valgperiode for de øvrige bestyrelsesmedlemmer vil blive gennemgået.*

*Der vælges stemmeoptællere:*

* *Katrine Bjarni*
* *Charlotte Morton*

*Præsentation af interesserede kandidater sker herefter:*

***Formandsposten***

*Formandspost sker ved anvendelse af rød stemmeseddel*

*Følgende stiller op til formandsposten:*

* *Michelle Knudsen vil gerne fortsætte sit hverv, og hun ønsker stadig mulighed for at være med til at præge fremtiden for klubben.*
* *Birgitte Carlsen stiller op, der ønskes fokus på den forelagte plan frem til den ordinære generalforsamling.*
* *Der er afgivet 56 stemmer.*

*Stemmerne fordeles som følgende:*

* *Michelle Knudsen: 25*
* *Birgitte Carlsen: 29*
* *Blank: 2*

*Birgitte Carlsen er således valgt som formand frem til ordinær generalforsamling 2018.*

***Kasser***

*Kasserposten sker ved anvendelse af gul stemmeseddel*

*Kasseren vælges frem til februar 2019.*

*Følgende stiller op:*

* *Hanne Hartz*

*Hanne blev enstemmigt valgt* ***Ordinære bestyrelsesmedlemmer***

*EB oplyser, at der skal ske valg af 5 medlemmer og 2 suppleanter.*

*Der vil indledningsvist kun ske valg om bestyrelsesposter.*

*På baggrund af vedtægterne står der, at medlemmernes vælges for en 2 årige periode. Derved en rullende bestyrelsessammensætning.*

*Der vælges ved gul stemmeseddel – da den ikke kom i brug i forbindelse med valg til af kasser. Der angives 5 navne, alternativt blanke stemmer.*

*EB Bemærker, at de med flest stemmer er valg for 1½ år – dvs. frem til februar 2019 – dem med færreste stemmer er valgt frem til februar 2018 – hvis man siger man kun vil stille op for et år – så er det det man vælges til.*

*Følgende 8 stillede op.*

* *Tenna Schrøder Jensen*
* *Lise Vølund*
* *Anette Perkild*
* *Charlotte Friis Jensen*
* *Michelle Knudsen*
* *Nina Faxe*
* *Lotte Ramtung*
* *Sarah Lawaertz*

*Stemmerne fordelte sig som følgende:*

* *Michelle Knudsen – 33 (valgt frem til 2019)*
* *Tenna Schrøder Jensen - 32 (valgt frem til 2019)*
* *Lise Vølund – 30 (valgt frem til 2018)*
* *Charlotte Friis Jensen – 30 (valgt frem til 2018)*
* *Anette Perkild - 29*
* *Nina Faxe - 29*

*Der skete således genafstemning for den 5. bestyrelsespost, Valget resulterede i:*

* *Nina Faxe:29 (valgt frem til 2018)*
* *Anette Perkild:27*

***Suppleant:***

*Der skete indledningsvist tilkendegivelse fra 2 om ønske for valg uden der var sket præcisering af hvor længe valgperioden var. Da det konstateredes at valgperioden er frem til ordinær generalforsamling 2018 tilkendegav endnu et medlem interesse. Følgende stillede således op.*

* *Jens Mikkelsen*
* *Katrine Bjarni*
* *Anette Perkild*

*Følgende blev valg:*

* *Jens Mikkelsen: 32*
* *Katrine Bjarni: 29*

*Da der var medlemmer der var gået efter valg af ordinær bestyrelse udgjorde valgberettigede stemmer nu 54 stemmesedler*

**Junior repræsentant:**

*Der skal vælges 1 juniormedlem. Der skal sidde frem til februar 2018. Medlem med taleret men ikke stemmeret.*

*Følgende stillede op:*

* *Laura Juul Jensen*
* *Line Raun Hansen*

*Katrine Liv Poulsen stillede sig indledningsvist til rådighed, men trak sit kandidatur.*

*Resultatet blev følgende:*

* *Laura Juul Jensen:26*
* *Line Raun Hansen: 26*

*Der konstateredes således at resultatet er lige. Da juniormedlemmer alene har taleret og ikke stemmeret, har den nyvalgte bestyrelsesformand sammen med adv. Ejner Bækgaard besluttet at begge kandidater kan indgå i bestyrelsens dialog om klubbens fremtid.*

*Der blev bemærket fra medlemskredsen, at det ikke var klart hvor længe junior repræsentanten skulle sidde, og det ønskedes afdækket hvorvidt der på denne baggrund ønskedes et genvalg. Katrine Liv Poulsen ønskede ikke at stille op – og der skete således ikke genvalg.*

1. **Eventuelt**

**Bemærkning:**

*Det bemærkedes fra medlemskredsen at bestyrelsen bør sikre at maillisten er ajourført således at informationer kommer ud til alle klubbens medlemmer.   
  
Ejner Bækgaard konstaterede herefter dagsordenen for udtømt og ønskede Rideklubben Falken god vind med det fremadrettede arbejde.*